CELEX: 32016R0613
Language: el
Date: 2016-04-19 00:00:00
Title: Εκτελεστικός κανονισμός (ΕΕ) 2016/613 της Επιτροπής, της 19ης Απριλίου 2016, σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

21.4.2016   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 105/8
               
            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/613 ΤΗΣ ΕΠΙΤΡΟΠΉΣ
      της 19ης Απριλίου 2016
      σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
      Εκτιμώντας τα ακόλουθα:
      
                  (1)
               
               
                  Για να εξασφαλιστεί η ενιαία εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.
               
            
                  (1)
               
               
                  Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
               
            
                  (2)
               
               
                  Κατ' εφαρμογήν των γενικών αυτών κανόνων, τα εμπορεύματα που περιγράφονται στη στήλη 1 του πίνακα που παρατίθεται στο παράρτημα του παρόντος κανονισμού θα πρέπει να καταταγούν στον κωδικό ΣΟ που εμφαίνεται στη στήλη 2, για τους λόγους που αναφέρονται στη στήλη 3 του εν λόγω πίνακα.
               
            
                  (3)
               
               
                  Είναι σκόπιμο να προβλεφθεί ότι ο κάτοχος των δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου (2). Η διάρκεια της εν λόγω προθεσμίας πρέπει να είναι τρίμηνη.
               
            
                  (4)
               
               
                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
               
            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Τα εμπορεύματα που περιγράφονται στη στήλη 1 του πίνακα που παρατίθεται στο παράρτημα κατατάσσονται στη συνδυασμένη ονοματολογία στον κωδικό ΣΟ που αναφέρεται στη στήλη 2 του εν λόγω πίνακα.
      Άρθρο 2
      Δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
      Άρθρο 3
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
      
         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 19 Απριλίου 2016.
         
            
               Για την Επιτροπή,
            
            
               εξ ονόματος του Προέδρου,
            
            Stephen QUEST
            
               Γενικός Διευθυντής Φορολογίας και Τελωνειακής Ένωσης
            
         
      
      
         (1)  ΕΕ L 256 της 7.9.1987, σ. 1.
      
         (2)  Κανονισμός (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302 της 19.10.1992, σ. 1).
      
         ΠΑΡΑΡΤΗΜΑ
         
                     Περιγραφή των εμπορευμάτων
                  
                  
                     Κατάταξη
                     (κωδικός ΣΟ)
                  
                  
                     Αιτιολογία
                  
               
                     (1)
                  
                  
                     (2)
                  
                  
                     (3)
                  
               
                     Είδος (αποκαλούμενο «βραχίονας οθόνης») από αλουμίνιο, αποτελούμενο από δύο σκέλη, κινητές αρθρώσεις, και ένα εξάρτημα στερέωσης σε κάθε άκρο του είδους.
                     Έχει σχεδιαστεί για να στερεώνεται στο ένα άκρο σε τοίχο, γραφείο ή ράγα και στο άλλο σε οθόνη.
                     Το είδος επιτρέπει τη ρύθμιση του ύψους/πλάτους/βάθους της οθόνης που στερεώνεται σε αυτό. Η οθόνη μπορεί να μετακινείται προς όλες τις κατευθύνσεις, όπως απαιτείται από τον χρήστη. Ταυτόχρονα τα καλώδια μπορούν να είναι πλήρως καλυμμένα μέσα στο είδος.
                     Το είδος μπορεί επίσης να προσαρμοστεί για χρήση με ταμπλέτες, τηλέφωνα κ.λπ.
                     Βλέπε εικόνα (*).
                  
                  
                     7616 99 90 
                  
                  
                     Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας και από το κείμενο των κωδικών ΣΟ 7616 , 7616 99  και 7616 99 90 .
                     Η κατάταξη στην κλάση 8428  ως μηχανή και συσκευή για την ανύψωση, τη φόρτωση, εκφόρτωση ή τη μετακίνηση αποκλείεται, δεδομένου ότι ο κύριος σκοπός του είδους είναι να εξασφαλίσει ότι ο εξοπλισμός που στερεώνεται στο βραχίονα χρησιμοποιείται επωφελώς από εργονομικής άποψης. Η συσκευή που στερεώνεται στο βραχίονα δεν χρησιμοποιείται κατά την έννοια της κλάσης 8428  [βλέπε επίσης τις επεξηγηματικές σημειώσεις του εναρμονισμένου συστήματος (ΕΣΕΣ) για την κλάση 8428 ].
                     Δεδομένου ότι διάφοροι τύποι συσκευών μπορούν να στερεωθούν στο είδος, η κατάταξη στην κλάση 8473 , ως μέρη και εξαρτήματα που αναγνωρίζονται ότι προορίζονται αποκλειστικά ή κύρια για τις μηχανές ή συσκευές των κλάσεων 8469  μέχρι 8472 , αποκλείεται επίσης.
                     Επειδή το είδος δεν επιτελεί κάποια λειτουργία χωριστά και ανεξάρτητα από κάθε άλλη μηχανή ή συσκευή που στερεώνεται σε αυτό, η κατάταξη στην κλάση 8479 , ως άλλη μηχανική συσκευή με ιδιαίτερη λειτουργία, αποκλείεται επίσης [βλέπε επίσης τις επεξηγηματικές σημειώσεις του εναρμονισμένου συστήματος για την κλάση 8479 , τρίτη παράγραφος, σημείο (A)].
                     Ως εκ τούτου, το είδος πρέπει να καταταχθεί στον κωδικό ΣΟ 7616 99 90 , ως άλλο τεχνούργημα από αργίλιο.
                  
               
            (*)  Η εικόνα έχει αποκλειστικά ενημερωτικό σκοπό.